Cuneiform Tablet CCT 4 27a (BM 113297)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dì-lim qí-bi-ma um-ma ú-zu-a-ma a-šu-mì ša i-na ṭup-pí-kà ta-áš-pu-ra-ni um-ma a-ta-ma mì-šu-um ša URUDU tù-kà-i-nu ù té-er-ta-kà i-na a-lik a-li-ki-im-ma lá i-ta-al-ku i-na gám-<gap> <big_gap> ṭup-pí-a áš-pu-ra-kum um-ma a-na-ku-ma URUDU i-na tí-iš-mu-ur-na a-na kà-ú-nim lá-šu ù pí-ra-kà-nu ma-ma-i-ú SÍG.ḪI.A AN.NA pí-ri-kà-nam me-nu-ni-a-nam ù ma-áš-ki ší-ma-am šu-um-šu lá i-dí-nu lá ša URUDU 1 GÚ ú-kà-i-nu ù lá ša ší-ma-am mì-ma a-dí-nu-ma KÙ.BABBAR e-pu-šu mì-nam-ma té-er-tí li-li-kà-kum a-na-kam i-na re-eš₁₅ SÍG.ḪI.A ú mì-ša-am a-zu-áb ki-ma URUDU i-na tí-iš-mur-na URUDU a-na kà-ú-nim lá-šu ú a-dí ma-lá ú šé-ni-šu a-ṣé-er a-mur-IŠTAR ù pu-šu-ke-en₆ e-tí-iq-ma um-ma a-na-ku-ma i-na tí-iš-mur-na URUDU a-na kà-ú-nim lá-šu URUDU a-na tur₄-ḫu-mì-it lu-šé-ri-ba-ma a-na SIG₅ lu nu-ta-er um-ma šu-nu-ma a-wa-at kà-ri-im lá tù-šé-ra-ba-am ù té-er-tí-ni a-na a-mur-IŠTAR a-dí ḫa-am-ší-šu i-lik um-ma a-na-ku-ma URUDU lu-šé-ri-ba-am a-na SIG₅ li-tur₄ um-ma šu-ut-ma lá tí-DU lá tù-šé-ra-ba-am 1 GÚ URUDU SIG₅ i-na tí-iš-mur-na 2.6666600000000003 ma-na 4 GÍN.TA ú-kà-in be-lí a-ta a-na kà-ú-nim lá-šu ù a-na ša-al-ṭim lá ta-ša-kà-nim a-ma-kam ša-al-ṭum <big_gap> URUDU a-na kà-ú-nim <big_gap> i-na tur₄-ḫu-mì-it <big_gap> lá-šu <big_gap> a-na URUDU ša pá-ší-ri lá i-pá-ri-id SÍG.ḪI.A sà-am-tum₈-ma i-ba-ší-ma i-na tí-iš-mur-na ù i-na tur₄-ḫu-mì-it <big_gap>